Roseodendron

Roseodendron chryseum
 Roseodendron donnell-smithii 

Roseodendron er ei slekt i trompettrefamilien.

Artene er opptil 35 m høye trær. Kjerneveden er gul eller lett til rødlig brun og ganske lik yteveden. Bladene er fem- til sjukoblete. Småbladene er avlange og opptil 28 cm lange og 14 cm brede. Blomsterstanden er en stor endestilt topp med godt utviklet sentralstilk. Blomstene er gule, av og til med røde linjer i svelget. Begerrøret er klokkeformet, gjennomsiktig og med to til fem tenner. Kronrøret er 3–4,5 cm langt og 0,8–2 cm bredt ved åpningen til svelget. Frukten er en linjeformet, 25–45 cm lang, 0,9–3 cm bred kapsel med 8–12 irregulære, langsgående ribber. Frøene har to gjennomsiktige vinger.

Roseodendron omfatter to arter. Roseodendron donnell-smithii er utbredt fra sørlige Mexico til nordvestlige Sør-Amerika. Roseodendron chryseum vokser i de tørre skogene i nordlige Colombia og nordvestlige Venezuela. De to artene  ble tidligere regnet til Tabebuia, men molelylærgenetiske studier har ført til den sistnevnte slekta er blitt splittet opp.

Trevirke fra Roseodendron donnell-smithii kalles primavera og brukes til møbler. Denne arten blir også plantet som prydtre i tropiske strøk.

Litteratur

Eksterne lenker 
 

Trompettrefamilien